## Pravilnik o sadržaju, obliku i načinu izdavanja službene iskaznice službenika Uprave za zaštitu kulturne baštine Ministarstva kulture i službene iskaznice službenika Gradskog zavoda za zaštitu spomeni

### NN 110/2004 (11.8.2004.), Pravilnik o sadržaju, obliku i načinu izdavanja službene iskaznice službenika Uprave za zaštitu kulturne baštine Ministarstva kulture i službene iskaznice službenika Gradskog zavoda za zaštitu spomeni

# MINISTARSTVO KULTURE

2123

Na temelju članka 78. stavka 2.
Zakona o zaštiti i očuvanju kulturnih dobara (»Narodne novine«, broj 69/99,
151/03 i 157/03) ministar kulture donosi

## PRAVILNIK

### o sadrŽaju, obliku i naČinu izdavanja sluŽbene iskaznice sluŽbenika Uprave za zaŠtitu kulturne baŠtine Ministarstva kulture i sluŽbene iskaznice sluŽbenika Gradskog zavoda za zaŠtitu spomenika kulture i prirode u Zagrebu

Članak 1.

Ovim Pravilnikom propisuju se
obrasci službene iskaznice (u daljnjem tekstu: iskaznice) koju nose službenici
Uprave za zaštitu kulturne baštine Ministarstva kulture (u daljnjem tekstu:
službenici Uprave za zaštitu kulturne baštine) i iskaznice koju nose službenici
Gradskog zavoda za zaštitu spomenika kulture i prirode u Zagrebu (u daljnjem
tekstu: službenici Gradskog zavoda), način izdavanja i zamjene ovih iskaznica
te vođenje evidencije o izdanim i vraćenim iskaznicama.

Članak
2.

Iskaznica
službenika Uprave za zaštitu kulturne baštine izrađena je kao plastična kartica
pravokutnog oblika na kojoj je s prednje strane otisnut grb Republike Hrvatske
i tekst: »Republika Hrvatska, Ministarstvo kulture, Iskaznica službenika Uprave
za zaštitu kulturne baštine Ministarstva kulture« te ime i prezime službenika
Uprave za zaštitu kulturne baštine i broj iskaznice.

Članak
3.

Iskaznica
službenika Gradskog zavoda izrađena je kao plastična kartica pravokutnog oblika
na kojoj je s prednje strane otisnut grb Republike Hrvatske i tekst: »Republika
Hrvatska, Grad Zagreb, Iskaznica službenika Gradskog zavoda za zaštitu
spomenika kulture i prirode u Zagrebu« te ime i prezime službenika Gradskog
zavoda i broj iskaznice.

Članak
4.

Iskaznica
je svijetloplave boje, dimenzija 85 x 55 mm.

Službenici
u obavljanju poslova zaštite i očuvanja kulturnih dobara nose svoju iskaznicu u
crnom kožnom povezu na kojem je s prednje strane zlatnom bojom utisnut grb
Republike Hrvatske.

Iskaznice
se izdaju prema obrascima koji su tiskani uz ovaj Pravilnik i čine njegov
sastavni dio.

Članak
5.

Iskaznicu
iz članka 2. ovoga Pravilnika potpisuje ministar kul­ture.

Iskaznicu
iz članka 3. ovoga Pravilnika potpisuje pročelnik Gradskog zavoda za zaštitu
spomenika kulture i prirode u Zagrebu (u daljnjem tekstu: pročelnik).

Članak
6.

Iskaznica
se smije koristiti samo u okviru nadležnosti i ovlasti obavljanja poslova
zaštite i očuvanja kulturnih dobara sukladno Zakonu o zaštiti i očuvanju
kulturnih dobara.

Svaka
zloporaba iskaznice povlači stegovnu i kaznenu odgo­vor­nost.

Iskaznicu
je zabranjeno davati drugim osobama na korište­nje.

Članak
7.

Iskaznica
vrijedi od dana izdavanja do prestanka ovlaštenja za obavljanje poslova na
zaštiti i očuvanju kulturnih dobara sukladno članku 6. ovoga Pravilnika, a
najdulje pet godina od dana izdavanja.

Zahtjev
za produljenje valjanosti iskaznice službenici su dužni podnijeti najmanje 30
dana prije isteka njezinog važenja ovlaštenoj osobi iz članka 5. ovoga
Pravilnika.

Članak 8.

Službenici kojima prestane radni
odnos, koji budu suspendirani ili razriješeni dužnosti ili ovlasti službenika,
dužni su iskaznicu predati tajniku Ministarstva kulture odnosno pročelniku.

Članak 9.

Službenicima će se privremeno
oduzeti iskaznica ako je protiv njih pokrenuta istraga ili je podignuta
optužnica, do okončanja postupka.

Članak 10.

Službenici koji izgube iskaznicu
ili na drugi način ostanu bez nje, dužni su o tome bez odlaganja izvijestiti
tajnika Ministarstva kulture odnosno pročelnika.

Nove iskaznice službenika izdat
će se nakon što su izgub­ljene ili na drugi način nestale iskaznice oglašene
nevažećim u »Narodnim novinama«.

Članak 11.

O izdanim i vraćenim iskaznicama
službenika vodi se evidencija u Tajništvu Ministarstva kulture odnosno u
Gradskom zavodu za zaštitu spomenika kulture i prirode u Zagrebu.

Evidencija iz stavka 1. ovoga
članka sadrži ime i prezime službenika kojem je izdana iskaznica, broj
iskaznice i evidencijski broj, datum izdavanja, datum povratka odnosno
poništenja iskaznice, potpis službenika, potpis osobe koja vodi evidenciju, te
odjeljak za napomenu.

Članak 12.

Iskaznice službenika izdane na
temelju ranijih propisa zamijenit će se iskaznicama prema ovom Pravilniku u
roku od 30 dana od dana njegova stupanja na snagu.

Članak 13.

Ovaj Pravilnik stupa na snagu
osmog dana od dana objave u »Narodnim novinama«.

Klasa: 612-08/04-02/39
Urbroj: 532-10-1/1-04-1
Zagreb, 20. srpnja 2004.

Ministar
**mr. sc. Božo Biškupić**, v. r.

![](dodatni/349598.gif)
![](dodatni/349599.gif)

Pravilnik, NN 110/2004-2123